ในปี 2006 หุ้น BH มีรายได้คนไข้ตปท. สูงขึ้นจาก 35% เป็นเท่าไร
หุ้น BH ขึ้นไปถึงจุดสูงสุดที่ 260 บาทช่วงเดือนสิงหาคมปี 2015 ปัจจุบันหุ้น BH ลงจาก 260 มาอยู่ที่ประมาณ 180 บาทหรือลดลงมาประมาณ 30% จากราคาสูงสุด รายได้ที่เคยเติบโตก็เริ่มมีการติดลบ คำถามคือที่ราคานี้ BH เป็นหุ้นที่น่าซื้อหรือไม่? ราคาจะลงไปอีกหรือเปล่า? BH ซึ่งเติบโตมาจากลูกค้าชาวต่างชาติ โดยเฉพาะอาหรับจะกลับมาเติบโตได้อีกมั้ย? เรามาเริ่มต้นด้วยอดีตของ BH กันก่อน เมื่อ 16 ปีก่อน ครั้งหนึ่ง BH เคยเป็นรพ.ที่มีคนไข้ส่วนใหญ่เป็นคน “ไทย” ในปี 2001 BH มีสัดส่วนรายได้จากคนไข้ตปท. แค่ 35% ที่เหลือเป็นรายได้จากคนไข้ไทย 65% ในปี 2006 BH รายได้คนไข้ตปท.สูงขึ้นจาก 35% เป็น 54% รายได้จากกลุ่มนี้โต 22% มีคนไข้ต่างชาติมากถึง 430,000 รายโดยมีคนไข้อาหรับเป็นหนึ่งในกลุ่มที่เติบโตสูงสุด การเติบโตครั้งนี้ส่วนหนึ่งเกิดขึ้นมาจากเหตุการ 9/11 ในปี 2000 ทำให้ชาวอาหรับจำนวนมากที่ต้องการเดินทางไปรักษาตัวที่สหรัฐฯทำได้ยากขึ้น ผลประโยชน์จึงมาตกที่รพ.ดีๆในแถบ Asia หนึ่งในนั้นคือ BH ในปี 2008 กระทรวงสาธารณะสุขของอาบูดาบี UAE ได้ตั้งโครงการประกันสุขภาพถ้วนหน้าให้กับประชาชนชื่อว่าโครงการ Thiqa ซึ่งทำให้ผู้ป่วยไม่ต้องจ่ายเงินรักษาพยาบาลเองแต่ถ้าบินมารักษาในรพ.ที่อยู่ต่างประเทศทางประกันสุขภาพจะรับผิดชอบค่าใช้จ่ายให้ 90% โครงการนี้ทำให้การบินมารักษาพยาบาลที่ประเทศไทยถือว่าคุ้มค่ามากนอกจากจะได้บริการที่ดี, ไม่ต้องจ่ายแพง BH ก็ได้ประโยชน์จากตรงนี้เพราะคนที่มาก็มักจะมารักษาโรคที่ค่อนข้างร้ายแรงซึ่งมีมูลค่าสูง (ไม่งั้นคงไม่บินมาถึงเมืองไทยมะ?) พอมากันเยอะๆสถานที่ของ BH ก็เริ่มไม่พอทำให้ BH ต้องปรับกลยุทธเอาเฉพาะลูกค้าที่มีการใช้จ่ายสูงเท่านั้น ด้วยการมีราคาการรักษาเรทเดียวไม่ว่าจะเป็นคนไทยหรือต่างชาติก็ราคาเท่ากัน นอกจากนั้นยังขึ้นราคารัวๆ 8 ปีที่ผ่านมาขึ้นราคาไป 11 ครั้งประมาณ 2-5% ต่อครั้ง แต่ก็ยังไม่พอต่อความต้องการอีก BH จึงต้องพยายามลงทุนสร้าง Facility ใหม่ๆอย่างต่อเนื่องเพื่อให้รองรับผู้ป่วยได้มากขึ้น ในปี 2015 รายได้ต่างประเทศของ BH มีสัดส่วนสูงสุดที่ประมาณ 65% ของรายได้รวม ประเทศที่ Contribute สูงสุดก็คือ UAE ที่ 7.4% Oman 6.4% Kuwait 2.7% Qatar 2.6% รวมกันก็ประมาณ 19% เป็นอาหรับ หลังจากนั้นรายได้จากประเทศอาหรับก็เริ่มตกลงจากราคานํ้ามันที่ลดลงทำให้เศรษฐกิจของประเทศอาหรับเหล่านั้นชลอตัว การจะมาบินมารักษาที่เมืองไทยก็คงต้องลดน้อยลงตาม นอกจากราคานํ้ามันที่ส่งผลต่อเศรษฐกิจของประเทศอาหรับโดยรวมแล้ว รัฐบาล UAE ซึ่งมีรายได้ลดลงก็ต้องการประหยัดเงิน จึงสั่งปรับโครงการ Thiqa ปรับลดค่าใช้จ่ายที่ปกติรับผิดชอบ 90% มาเหลือแค่ 50% เท่านั้นเว้นแต่โรคนั้นจะรักษาในอาบูดาบีไม่ได้จะรับผิดชอบให้ 80% และหากต้องการรักษาพยาบาลในรพ.เอกชนในประเทศจากปกติที่ต้องจ่าย 20% ตอนนี้ไม่ต้องจ่ายเลย ความเปลี่ยนแปลงครั้งนี้ส่งผลให้คนไข้จาก UAE ต้องลดลงแน่นอนเพราะต้องจ่ายเงินเองมากขึ้นเมื่อมารักษาตัวต่างประเทศ ขณะที่รพ.เอกชนในประเทศรักษาฟรี ล่าสุด Qatar กำลังจะเปิด Medical City ขนาดใหญ่ที่ปลายปี 2017 มีจำนวนเตียง 559 เตียง มูลค่าประมาณ 23,000 ลบ. หากวัดที่จำนวนเตียงก็ขนาดพอๆกับ BH ส่วน Kuwait เองก็กำลังจะเปิด Hospital Complex เช่นกันโดยมีขนาด 1,168 เตียงและมุลค่าประมาณ 35,000 ลบ.ซึ่งน่าจะเปิดบริการไปแล้ว ปัญหาหลักๆตอนนี้มี 2 อย่างคือราคานํ้ามันที่ส่งผลกระทบโดยรวม และการเปลี่ยนแปลงเชิงพื้นฐานอย่างการเปลี่ยนเงื่อนไขประกันของ UAE และการสร้างรพ.ขนาดใหญ่ที่ Qatar และ Kuwait ดูจากกลยุทธปีล่าสุดของ BH ก็เหมือนจะรู้แล้วว่าจะพึ่งแต่คนไข้อาหรับอย่างเดียวคงไม่ได้ แล้วก็อยู่ที่เวลาแล้วว่า BH จะสามารถหาคนไข้ใหม่ๆมาทดแทนคนไข้อาหรับเดิมได้เร็วแค่ไหนและจะหาคนไข้มาเติมเต็มตึกใหม่ๆที่กำลังสร้างได้ยังไง เพราะด้วยตัวธุรกิจของ BH เองก็พร้อม ทีมงานเองก็เก่งอยู่แล้ว ในเชิงคุณภาพคงไม่มีใครสงสัยแต่จะอยู่ที่เมื่อไหร่จะตื่นจาก “ฝันร้าย” นี้มากกว่า ข้อมูลเพิ่มเติม : บทวิเคราะห์ของ CIMB
ในปี 2006 หุ้น BH มีรายได้คนไข้ตปท. สูงขึ้นจาก 35% เป็น 54% รายได้จากกลุ่มนี้โต 22% มีคนไข้ต่างชาติมากถึง 430,000 ราย โดยมีคนไข้อาหรับเป็นหนึ่งในกลุ่มที่เติบโตสูงสุด การเติบโตครั้งนี้ส่วนหนึ่งเกิดขึ้นมาจากเหตุการณ์ 9/11 ในปี 2000 ทำให้ชาวอาหรับจำนวนมากที่ต้องการเดินทางไปรักษาตัวที่สหรัฐฯ ทำได้ยากขึ้น ผลประโยชน์จึงมาตกที่ รพ.ดีๆ ในแถบ Asia หนึ่งในนั้นคือ BH
5.ความรู้ทางการเงิน,6.ข้อมูลการเงินรายบริษัท